text: Farlig fange stadig på fri fod
  16 august 2015 kl. 10.07
  Søndag eftermiddag er en farlig flugtfange stadig på fri fod efter, at han lørdag ved 17-tiden flygtede fra en psykiatrisk afdeling i Vejle.
  Sydøstjyllands Politi efterlyser stadig en 31 årig mand, der er flygtet fra Psykiatrisk Afdeling i Vejle. den 31-årige Ziad Mohamad El Kassem flygtede uden videre fra Psykiatrisk Afdeling E32 i Vejle, da var ved at træne i et fitnesslokale. Han flygtede via et åbent vindue i afdelingens fitnesslokale.Efter 19 timer på fri fod har politiet stadig ikke nogen idé om, hvor manden befinder sig.
  - Vi betegner ham som farlig, fordi han er psykisk uligevægtig. Derfor skal man ikke kontakte ham, hvis man ser ham, men i stedet henvende sig til os, siger vagtchef hos Sydøstjyllands Politi, Lars Grønlund, til Ekstra Bladet.
  Ziad Mohamad El Kassem beskrives som en mand, 31 år, 180 - 185 cm. høj, almindelig af bygning, mørkt kortklippet hår, og med tatoveringer på krop og arme. Han var ved flugten iført sort træningstøj.
  Sydøstjyllands Politi har ikke ønsket at udtale sig til TV SYD om sagen.
  